CELEX: 32019D1299
Language: sk
Date: 2019-07-31 00:00:00
Title: Vykonávacie rozhodnutie Rady (SZBP) 2019/1299 z 31. júla 2019, ktorým sa vykonáva rozhodnutie (SZBP) 2015/1333 o reštriktívnych opatreniach s ohľadom na situáciu v Líbyi

2.8.2019   
               
               
                  SK
               
               
                  Úradný vestník Európskej únie
               
               
                  L 204/44
               
            
         VYKONÁVACIE ROZHODNUTIE RADY (SZBP) 2019/1299
         z 31. júla 2019,
         ktorým sa vykonáva rozhodnutie (SZBP) 2015/1333 o reštriktívnych opatreniach s ohľadom na situáciu v Líbyi
         RADA EURÓPSKEJ ÚNIE,
         so zreteľom na Zmluvu o Európskej únii, a najmä na jej článok 31 ods. 2,
         so zreteľom na rozhodnutie Rady (SZBP) 2015/1333 z 31. júla 2015 o reštriktívnych opatreniach s ohľadom na situáciu v Líbyi, a ktorým sa zrušuje rozhodnutie 2011/137/SZBP (1), a najmä na jeho článok 12 ods. 2,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:
         
                     (1)
                  
                  
                     Rada 31. júla 2015 prijala rozhodnutie (SZBP) 2015/1333.
                  
               
                     (2)
                  
                  
                     Rada v súlade s článkom 17 ods. 2 rozhodnutia (SZBP) 2015/1333 preskúmala zoznam označených osôb a subjektov uvedený v prílohách II a IV k uvedenému rozhodnutiu.
                  
               
                     (3)
                  
                  
                     Z prílohy II k rozhodnutiu (SZBP) 2015/1333 by sa mal vypustiť záznam o jednej osobe a z prílohy IV k uvedenému rozhodnutiu záznamy o dvoch osobách.
                  
               
                     (4)
                  
                  
                     Rozhodnutie (SZBP) 2015/1333 by sa malo zodpovedajúcim spôsobom zmeniť,
                  
               PRIJALA TOTO ROZHODNUTIE:
         
            Článok 1
            Prílohy II a IV k rozhodnutiu (SZBP) 2015/1333 sa menia v súlade s prílohou k tomuto rozhodnutiu.
         
         
            Článok 2
            Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.
         
         
            V Bruseli 31. júla 2019
            
               
                  Za Radu
               
               
                  predsedníčka
               
               T. TUPPURAINEN
            
         
         
            (1)  Ú. v. EÚ L 206, 1.8.2015, s. 34.
      
      
         
            PRÍLOHA
            Rozhodnutie (SZBP) 2015/1333 sa mení takto:
            
                        1.
                     
                     
                        v prílohe II (Zoznam osôb a subjektov podľa článku 8 ods. 2) sa vypúšťa záznam č. 1 (ABDUSSALAM, Abdussalam Mohammed) zo zoznamu uvedeného v časti A (Osoby);
                     
                  
                        2.
                     
                     
                        v prílohe IV (Zoznam osôb a subjektov podľa článku 9 ods. 2) sa vypúšťajú záznamy č. 1 (ABDUSSALAM, Abdussalam Mohammed) a č. 14 (AL-BAGHDADI, Dr Abdulqader Mohammed) zo zoznamu uvedeného v časti A (Osoby).